Vážení rodičia,

**zápis detí do 1.ročníka pre školský rok 2024/2025 sa uskutoční 8. apríla 2024 od 14:00 do 16:00 hod a 9. apríla od 13:30 do 14:30 hod.**

Pri zápise bude potrebné predložiť **rodný list dieťaťa, občiansky preukaz zákonného zástupcu, prihlášku** a **35 eur** na nákup rovnakých školských potrieb pre žiakov 1.ročníka. Prihlášku si môžete vyplniť elektronicky na  našej web stránke školy, následne vytlačiť a podpísanú oboma rodičmi priniesť na zápis.

Prihlášku podpisujú obaja zákonní zástupcovia. V prípade, že:

a/ zadováženie súhlasu druhého rodiča je spojené s ťažko prekonateľnou prekážkou a je to v najlepšom záujme dieťaťa - spôsob preukázania uvedenej skutočnosti ani doklad, ktorým sa táto skutočnosť preukazuje, školský zákon neustanovuje, túto skutočnosť je možné preukázať napríklad ***čestným vyhlásením zákonného zástupcu v prílohe č. 1***

b/ ak sa zákonní zástupcovia dohodli, že prihlášku podpisuje iba jeden zákonný zástupca, a ak o tejto skutočnosti doručia riaditeľovi školy ***písomné vyhlásenie*** ***zákonných zástupcov v prílohe č.2***

c/ zákonní zástupcovia podávajú elektronicky vygenerovanú prihlášku zo školského informačného systému bez elektronického podpisu občianskym preukazom, je potrebné ***tlačivo s podpismi oboch zákonných zástupcov v prílohe č.3***